Koordînasyonê PAJKî  8ê Adare Roja Cinîyan ê Kedkeran a Dinya bi eşkerayîyêka nuştekîye fîraz kerd.
Eşkerayîye de ca dîya nînan: ''Hêrişê bêîdarekerdişê cinîyan bêmabên dewam kenê. Hemverê naye de cinîyî xoverdayîşê xo girdêr kenê.  Îqtîdarî semedê qezancanê xo qirkerdişan kenê û hesran û gonî rişnenê. Nika heme nê demî de şerî hetê îqtîdaran bi xorîkerdiş yenê rayraberdene. Heme sîstemê ke yê cinîyan nîyê hedefê înan de cînîyî estê. Coka ganî vera heme sîstemanê ke cînî tede îrade nîya xoverdayîş bêro kerdene.
Sîstemo ke ma wazenê rone heme cinîyî eşkenê tede azad biciwîyê. Bedilyayîşo ke têgêrayîşê ma komelê kurdan de veto werte îspatê naye yo. Eke ewro cinîyê kurdan her cayê dinya de sey nimûne yenê ramotene rolê Rayber Apoyî naye de gird o. Îdeolojîya Xelisyayîşî ya Cinîyan ke 8ê Adara 1998î de ameye îlankerdene ewro bi jineolojî kewt merhaleyêkê neweyî.Cinîyê kurdîstanijî pê xoverdayîşî resayê hêzê xo yê rêxistinkerdeyî.
Ma 8ê Adare bi têkoşînî pêşwazî kerd. Cinîyanê kurdîstanijan her cayê dinya de vera sîtemê serdestî bi qerardarîye têkoşînî rê dewam kenê. 'Dinya cinîyan na ro, cinîyî do dinya bipawê û bixelisnê. Ma her ca de bêexleqî û bêkulturîye rê rike  do cuya rinde û  înşa bikerê.''
